Prima cruciadă
Prima cruciadă a fost sursă de inspirație și pentru artiștii din secolele care au urmat cuceririi Ierusalimului. În 1580, Torquato Tasso a scris "Ierusalimul eliberat", un poem epic despre cucerirea Ierusalimului,care însă nu respectă adevărurile istorice. Poetul din secolul al XIX-lea Tommaso Grossi a scris de asemenea un poem epic care a stat la baza operei lui Giuseppe Verdi "I Lombardi alla prima crociata".